یونوس امره انستیتوسو، سوسیال مئدیا اوزرین‌دن حیاتا گئچیردیگی "81 ائلده تاریخه سفر" پروژه‌سیله 22 دیلده ائتدیگی پایلاشیم‌لارلا تورکیه‌نین زنگین تاریخینی تانیدیر.
تورکیه‌نی تانیتما آماجییلا یولا چیخان قوروم، بو چرچیوه‌ده سوسیال مئدیادا "81 ایلده تاریخه سفر" پزوژه‌سینی حیاتا گئچیردی.
تورکیه‌دکی موزه‌لری، آنتیک شهرلری، مسجیدلری و تاریخی یئرلری، گؤرسل و قیسا متن‌لرله بوتون دونیایا تانیتماغی هدفله‌ین پروژه‌ده، انستیتونون یورددیشین‌داکی 50 مرکزی، تانیدیلان یئرلرله ایلگیلی 22 دیله چئوریلن متن‌لری هدف کوتله‌یه چاتدیریر.
پروژه، اؤزللیکله تورکجه اؤیرنن اؤیرنجیلرین یاز اوخولو چرچیوه‌سینده تورکیه‌یه گلدیک‌لرینده تاریخی یئرلر حاقیندا دا بیلگی صاحبی اولما‌لارینی تامین ائدیر.
پروژه، بوتون ائللر حاقینداکی پایلاشیملاردان سونرا بیته‌جک. پروژه‌نین داوامیندا تورکیه‌نین مدنی میراثی و بیرلشمیش میلت‌لر تشکیلاتی‌نین ائییتیم، بیلیم و مدنیت هؤرگوتو (یونسکو) دونیا میراث لیسته‌سینده یئر آلان شهرلرین تانیتیمینا دا قاتقی وئریلمه‌سی پلانلاشدیریلیر.
تورکجه یاز اوخولو چرچیوه‌سینده تورکیه‌یه گلن اؤیرنجیلر، 81 ائلده تورکجه تحصیل گؤردوک‌لری شهرلرده، حاقیندا پایلاشیم ائدیلن، اؤز اؤلکه‌لرینده یالنیز فوتوشکیلینی گؤردوک‌لری تاریخی یئرلر، موزه‌لر و بونون کیمی یئرلری گزمه فورصتی تاپاجاق.
